open-index/open-wikipedia-markdown huggingface dataset:
AGP

**Accelerated Graphics Ports** (**AGP**) (no. *akselerert grafikkport*), også kjent som **Advanced Graphics Port**, (no. *avansert grafikkport*) er en høyhastighets punkt-til-punkt kanal for tilkobling av grafikkort på et hovedkort i en datamaskin. Dens hovedoppgave er å assistere 3D-akselerasjonen i datamaskinens grafikk. Noen hovedkort er konstruert med flere uavhengige AGP-kontakter.

AGP er tregere enn dagens PCI Express, men raskere enn PCI. AGP er byttet ut til fordel for PCI Express.

## AGP versjoner
Intel slapp ut den første versjonen av AGP, under navnet "AGP Specification 1.0" i 1997. Den inneholdt både hastighetene 1x og 2x.

* AGP 1x bruker en 32-bit kanal som opererer på 66 MHz, dette gir en maksimal båndbredde på 266 MB/s
* AGP 2x bruker en 32-bit kanal som opererer på 66 MHz, men denne er "double pumped", noe som resulterer i en effektiv frekvens på 133 MHz og en båndbredde på 533 MB/s. Spenningen på signalene er den samme som i AGP 1x.
* AGP 4x bruker en 32-bit kanal som opererer på 66 MHz men denne er "quad pumped", noe som resulterer i en effektiv frekvens på 266 MHz og en båndbredde på 1066 MB/s. Spenningen på signalene er 1.5 V.
* AGP 8x bruker en 32-bit kanal som opererer på 66 MHz, men her er den effektive hastigheten igjen doblet, og er nå 533 MHz, noe som resulterer i en båndbredde på 2133 MB/s (2 GB/s). Spenningen på signalene er 0.8 V.

## Andre varianter av AGP
I tillegg til vanlig AGP 1x-8x, eksisterer det diverse AGP Pro kort. Den trenger mer strøm og er ofte lengre enn vanlige AGP-kort, selv om de bare fyller en AGP-tilkobling. AGP Pro har ikke blitt så veldig utbredt, og forekom mest i profesjonelle maskiner beregnet på tunge grafiske oppgaver, for eksempel grafisk modellering  og simulering. AGP-Pro kortet har et ekstra pins som sørger for ekstra strøm,  i motsetning til moderne strømkrevende 3D-kort som har egne tilkoplinger, enten Molex eller perifere tilkoplinger.

* 64-bit AGP, bruker en 64-bit kanal. Brukt i profesjonelle grafikkort.
* AGP Express, må ikke forveksles med PCI Express. Dette er egentlig ikke et AGP-grensesnitt, men en måte å tilkoble AGP-kort over en PCI-buss.
* AGI, ASRock Graphics Interface, er en proprietær variant av AGP. Formålet er å gi støtte for AGP for de Asrockhovedkortene som har brikkesett som i utgangspunktet ikke har støtte for AGP. Det er dessverre ikke kompatibelt med en rekke grafikkortbrikkesett, og man kan stille spørsmål ved ytelse og kvalitet.
* AGX, Epox Advanced Graphics eXtended, er enda en proprietær variant av AGP. Den har de samme problemer som AGI, og brukermanualen anbefaler at man ikke bruker AGP 8x ATI kort med AGX-porter.
* XGP, Biostar Xtreme Graphics Port, er enda en variant av AGP-standarden. Den har visse likheter med de to standardene over (AGI og AGX) i og med at den gir støtte for AGP-kort for brikkesett som i utgangspunktet ikke har det. Den deler også likhetene med støtte for diverse AGP-brikkesett.

* Siste AGP kort til dags dato er ATI's Radeon HD 3850

## Se også
* AGP pinout
* AGP expansion slots
* AGP compatibility
Olsenbanden for full musikk

***Olsenbanden for full musikk*** er den syvende filmen i serien om Olsenbanden. Filmen er regissert av Knut Bohwim og hadde premiere 26. august 1976.

*Olsenbanden for full musikk* er en norsk innspilling av den danske filmen *[[Olsen-banden ser rødt]]*, regissert av Erik Balling. Scenen der banden sprenger seg vei gjennom Nationaltheatret, til tonene av Friedrich Kuhlaus ouverture fra Elverhøj, er kryssklippet med de danske originalscenene, som er tatt opp i Det Kongelige Teater i København.

## Handling
Da Egon (Arve Opsahl) slippes fri fra botsen, får han vite at sønnen Basse (Pål Johannessen) har gjort kjæresten Gry gravid. Det haster derfor for Basse og Gry å gifte seg. Valborg (Aud Schønemann) sin familie er strenge på dette, og hun blir derfor ekstra opptatt av at Egons plan skal gå veien.

Egon har fått jobb av en Baron (Helge Reiss) til å hente en mingvase i vinterhuset hans. Siden det offisielt ikke finnes baroner i Norge, kan ikke baronen hente denne vasen selv. Egon, Kjell (Carsten Byhring) og Benny (Sverre Holm) bryter seg inn i vinterhuset hans. Planen lykkes og de er klare til å levere mingvase neste morgen. Under overleveringen blir Olsenbanden lurt, slik at de får skylden for å ha stjålet mingvasen.

Egon blir arrestert, men politiet og kriminalbetjent Hermansen (Sverre Wilberg) og konstabel Blom (Ulf Wengård) er sikker på at det ligger noe mer bak. Hermansen mistenker Baronen for å være involvert i forsikringssvindel, men ettersom Baronen er med i ordensstyret, må de gå varsomt frem for ikke å risikere jobber og omdømme.

Valborg kommer Egon til utsetning ved å overtale en psykolog (Per Lekang) til å slippe ut Egon igjen. Egon er nå fastsatt på å ta hevn på Baronen. Baronen skal selge mingvasen til en dansk herre (Per Tofte). Olsenbanden forsøker å bytte ut mingvasen med en billig kopi, men kommer ikke helt i mål. Det sirkulerer nå flere kopier av mingvasen og kopier knuses høyt og lavt.

Avslutningen utspiller seg under det danske gjestespillet på Nationaltheatret.Olsenbanden hamrer seg gjennom veggene i Nationaltheatret med en plan som er timet og tilrettelagt ut fra musikken. Brekket avsluttes med at Basse stjeler både vasen og kjøpspenger. Under sluttoppgjøret blir det avgjort at Gry og Basse skulle få den ekte mingvasen i bryllupsgave, men denne ble knust. Valborg bestemmer dermed at de skal få pengene i stedet. En oppgitt Egon går lei og returnerer til Botsen for å sone ferdig.

## Rolleliste

## Referanser


## Eksterne lenker
*
Penten

**Penten** refererer til alle alkener med kjemisk formel C5H10 som inneholder en dobbeltbinding i sin molykylære struktur. 1-Penten (pent-1-en) og 2-penten (pent-2-en) er forskjellig fordi dobbeltbindingen sitter henholdsvis mellom *første* og andre, og mellom *andre* og tredje karbonatom; de er strukturisomerer. 1-Penten er en alfa-olefin.
Olsenbanden og Dynamitt-Harry på sporet

***Olsenbanden og Dynamitt-Harry på sporet*** (orig. ***Olsenbanden & Dynamitt-Harry på sporet***) er den åttende filmen i den norske serien om Olsenbanden. Filmen hadde premiere 14. august 1977 og er regissert av Knut Bohwim.

Dette er den første Olsebanden-filmen der Øivind Blunck medvirker som Hermansens assistent Holm.

## Handling
Banden er i syden med 90 millioner kroner. Men den danske kjeltringen, som går under kallenavnet Biffen (og ofte kalles «Danskepølsa» av Benny), stjeler pengene. Egon prøver å stjele dem tilbake ved å åpne et pengeskap i bedriften til Biffens oppdragsgiver, men blir ferska og havner igjen bak murene. Når han kommer ut er planen å få tilbake de stjålne pengene, som har kommet til Norge og blitt omgjort til gullbarrer. Gullbarrene oppbevares hos firmaet Mulitscan og skal fraktes til utlandet i en spesialkonstruert togvogn laget av Franz Jäger i Berlin. Dynamitt-Harry har blitt Kjell og Valborgs nærmeste nabo og er med i planene. Etter et nesten perfekt kupp mister banden vogna og står tilbake uten noenting. Men det de ikke vet er at Valborg har meldt pengene stjålet og fortalt politiet at de er omgjort til gullbarrer. Så når jernbanevogna med gullbarrene havner hos politiet, leverer de gullbarrene til banden. Olsenbanden er igjen millionærer og investerer pengene i et selskap, hvor Egon sitter på topp som styreformann, og Benny og Kjell er underdirektører. Dessverre har ligningsmyndighetene snust i saken og kan ikke se at det er betalt skatt av de 90 millionene som banden kjøpte aksjemajoriteten i selskapet for. Da Egon står med alt ansvaret som styreleder, havner han bak murene igjen. Siden det skyldige beløpet er 270 millioner og 35 øre, inkludert etterbetaling og to ganger straffeskatt, mister de også selskapet.

Skuespillerne Anders Hatlo og Alf Nordvang har statistopptredener som to av Hermansens politikolleger. I samme tidsperiode spilte de to hovedrollene som politietterforskerne Helmer og Sigurdson i tv-serien med samme navn. Wilfred Breistrand, som gestaltet kriminalsjefen i flere Olsenbanden-filmer, denne inkludert, opptrådte siden (i 1981) i Helmer og Sigurdson-flimen Septembermordet, også her som kriminalsjef.

## Rolleliste

## Referanser


## Eksterne lenker
*
Olsenbanden og Data-Harry sprenger verdensbanken

***Olsenbanden og Data-Harry sprenger verdensbanken*** er den niende filmen i den norske serien om Olsenbanden. Filmen hadde premiere 18. august 1978 og er regissert av Knut Bohwim.

## Handling
Egon Olsen havner atter innenfor murene etter et mislykket kupp på Stortinget. Når Egon settes fri, har Kjell og Benny fått en ny sjef, Dynamitt-Harry. Etter å ha sovnet i en container og ufrivillig havnet i USA, tok han utdannelse innen data og ble til Data-Harry. Han har nå eget selskap, er edru og penetrerer sikkerhetssystemer og knekker elektroniske safer med sin nyervervede kunnskap. Dette liker Egon dårlig og saboterer datautstyret hans. Kjell og Benny må atter sette sin lit til Egon, og Egons plan denne gangen er å stjele 10 millioner dollar som kjeltringen Hallandsen skal kjøpe 30 tonn smør for, som skal selges videre til det smørmanglende Russland. Men smøret er subsidiert i Norge, og for å omgå loven er stortingsrepresentant Smith-Nilsen kjøpt og betalt og skal ordne det slik at smøret kan sendes ut av landet. Kriminalbetjent Hermansen nekter å gjøre noe med saken, så kriminalkonstabel Holm tar oppdraget.

Egons erkefiende nummer 1, Mester Hansen, har fått i oppdrag å utrydde hele Olsenbanden sammen med sin litt dummere høyrehånd, Biffen. De klarer å stjele pengene og fange Egon, men Kjell redder både ham og Benny. Pengene er nå i Verdensbanken, og Olsenbanden klarer å lure seg inn og bryter seg så ut med hjelp av Data-Harry. Benny og Kjell gjemmer pengene i en vaskemaskin når de ser politiet, men Valborg setter på maskinene og ødelegger pengene. Mester Hansen og Biffen blir tatt av politiet og tar på seg skylda for kuppet, samt tidligere kupp utført av Olsenbanden, men det vil ikke Egon ha noe av, så han melder seg for politiet og havner atter en gang bak murene. Holm blir forfremmet, mens Hermansen blir degradert og overført til politistallen.

## Trivia
I klippet hvor Biffen under biljakten får bilen sin delt i to av Mester Hansen og deretter kjører ned og ødelegger en fabrikkpipe, har man brukt klippet som ble laget til den danske versjonen av filmen (*Olsen-banden deruda*' fra 1977) fra der Biffen kjører den delte bilen gjennom formannens kontor til pipen er falt ned. Dette kan man se ved at det på kontorveggen står skrevet «Formand». I filmen spiller Bjørn Watt Boolsen forretningsmannen Smith Nilsen. Boolsen er dansk og har spilt Bang Johansen og Hallandsen i de fleste danske filmene. Klippene med ham er også hentet fra den danske versjonen av filmen.

## Rolleliste

## Eksterne lenker
*
Olsenbanden gir seg aldri

***Olsenbanden gir seg aldri*** er den ellevte filmen i den norske serien om Olsenbanden. Filmen hadde premiere 28. august 1981, og er regissert av Knut Bohwim. Den hadde førpremiere på festival i Haugesund 25. august 1981.

I filmen sier Hermansen til Benny, som utgir seg for å være journalist, at han heter Karl Leopold Hermansen, men i *[[Olsenbanden for full musikk]]*, blir Hermansens fornavn oppgitt til å være Viggo. Hermansen ble avskjediget i forrige film, men er her tilbake som førstebetjent.

## Handling
Når Egon Olsen (Arve Opsahl) slippes ut av botsen er ikke Kjell Jensen (Carsten Byhring) der for å ønske han velkommen ut av fengselet. Men Benny Fransen (Sverre Holm) er der. Han forklarer at Kjell ikke fikk lov av Valborg (Aud Schønemann) til å komme. Kjell og Valborg hadde flyttet. Det gamle huset dens ble revet. Så fikk de et ennå finere hus. Men nå skulle de gjøre huset ekstra fint. Siden søstera til Valborg/Olga skulle få barn. Og Kjell skulle få bli gudfar. Men når Egon forklarte Valborg at de ikke skulle stjele. Bare låne, fikk Kjell lov til å være med på planen. Egon delte celle med Brock Larsen. Han forklarte Egon at man kan tjene penger på å eie et firma. Olsenbanden skulle ta over Steen & Strøm. Det nest største norske kjøpesenteret. Men Egon tvilte på at Hallandsen (Ivar Nørve), fra Børsen, skulle gi Olsenbanden Steen & Strøm gratis. Så derfor skal de gi dem et regnskap fra firma, EMCA. Og det regnskapet eide holdningselvskapet, TeamFinans. Så det eneste som var ulovlig i denne saken er å stjele regnskapet.

Planen lykkes. Olsenbanden drar til Børsen. Hallandsen ble imponert. Men når han gikk inn å spurte sjefen sin/Bang-Johannessen (Per Lillo Stenberg). Han ville ha regnskapet, men han ventet at Egon ville ha noe som en napoleonskakefabrikk. Så nå lurte han Olsenbanden til å tro at de skulle gi dem Steen & Strøm snart, men istedenfor la de ned butikken. Men nå skulle Olsenbanden ta hevn.

## Rolleliste

## Referanser


## Eksterne lenker
*
Olsenbandens aller siste kupp

***Olsenbandens aller siste kupp*** er den tolvte filmen i serien om Olsenbanden. Filmen hadde premiere 17. september 1982 og er regissert av Knut Bohwim.

I filmen  blir det avslørt at Holms fornavn er Valter. Ove Verner Hansen som tidligere har spilt «Biffen», spiller i denne filmen en vaktmann og flykaptein, mens Harald Heide-Steen jr., som tidligere har spilt rollen som Dynamitt-Harry, er taxi- og limousin-sjåfør i filmen.

## Handling
Kjell og Valborg skal feire sølvbryllup, og Kjell har tenkt å kjøpe pels til henne i gave og trenger penger. Egon kommer ut fra Botsen, og denne gang har han fått informasjon om at uærlige tjenere i forsikringsselskapet Høye Nord skal frakte fem millioner kroner til Paris. Olsenbanden stjeler pengene, men mister de like fort, da forsikringsfolkene ikke gir seg med det første. Det viser seg at Høye Nord har et stort underskudd som skal dekkes ved at de kjøper våpen for 750 000 000 kroner og selger disse videre til flere afrikanske land for over en milliard kroner.

Politiet har informasjon om saken, men legger lokk på den. Hermansen kommer tilbake etter en sykepermisjon og ser at Holm har overtatt stillingen hans som førsteinspektør. Hermansen må nå assistere Holm, sin tidligere assistent. På slutten av filmen får Hermansen beskjed på grått papir at han er førtidspensjonert grunnet nedbemanning.

Egon blir fanget av skurkene og kjørt til syrefabrikken på Alnabru for å bli likvidert, men Kjell og Benny redder ham som vanlig i siste liten. Hvitsnippene Hallandsen og Bang Johansen i Høye Nord har ansatt KBG-folk (Kristoffersens Body Guards) som livvakter, og banden må unngå disse for igjen å få tak i kofferten med pengene. De må blant annet komme seg forbi rengjøringsinspektøren (spilt av Rolv Wesenlund) som legger an på Valborg, som har fått lov til å være med. Filmen ender med at våpenhandelen ikke blir gjennomført, og istedenfor at Egon blir hengt ut som syndebukk, blir han hyllet som helten, og at han reddet verdensfreden. Banden reiser på slutten av filmen av gårde i fly i nye dresser og Valborg med ny pelskåpe.

## Rolleliste

## Trivia
Denne filmen er basert på to danske filmer. I Danmark var dette del 1 og 2, mens den norske filmen gjorde alt i en film. Per A. Anonsen hjalp Knut Bohwim med å lage denne disse to historiene til en.

I denne filmen får man høre at Holm sitt fulle navn er Valter Holm

## Eksterne lenker
*
Björn Lind

**Björn Lind** (født 22. mars 1978) er en svensk langrennsløper som går for Hudiksvalls IF. Han kom på sjetteplass i sprintverdenscupen sesongen 2004/2005, og gikk til topps i sammendraget i sprintcupen den påfølgende sesongen.

Han ble olympisk mester i sprint (1,3&nbsp;km) individuelt og på sprintstafett sammen med Thobias Fredriksson i OL i Torino 2006.

### Sammenlagtresultater i verdenscupen i langrenn

## Referanser


## Eksterne lenker
*
Men Olsenbanden var ikke død

***… men Olsenbanden var ikke død!*** er en norsk kriminalkomedie fra 1984 regissert av Knut Bohwim. Manuset ble skrevet av Knut Bohwim og Gustav Arne Kramer. Dette er den 13. og nest siste filmen om Olsenbanden.  Hovedrollene spilles atter en gang av Arve Opsahl, Carsten Byhring og Sverre Holm. Planen til Olsenbanden denne gangen er å forfalske verdifulle malerier på Munchmuseet. De får god hjelp av Valborg som har begynt som hobby-maler.

## Handling
Da Egon (Arve Opsahl) slapp ut av «Botsen» hadde han ingen plan. Han hadde sittet inne med en kunsthandler (Johan Fillinger). Han fortalte Egon at franskmennene hatet Edvard Munch, siden han var mer kjent enn Picasso. Så nå skulle  franskmennene rane Munchmuseet i Oslo og brenne alle maleriene til Munch. Valborg (Aud Schønemann) hadde tatt seg jobb som vaskehjelp på museet. Hun hadde begynt å male etter Munchs malerier og de var prikk like. Olsenbanden skulle bytte ut ett og ett bilde etter hvert som Valborg malte nye bilder. Da de hadde tømt hele museet var det kun bilder som Valborg hadde malt.

## Rolleliste

## Trivia
* Dette er den første filmen i serien som ikke er basert på et dansk originalmanus. Den ble påbegynt i slutten av april 1984 og sluttført i løpet av sommeren. Sentrale deler av handlingen skulle opprinnelig foregå på Hurtigruten, men disse planene ble isteden brukt i tegneserien *([[Olsenbanden raner hurtigruta]])*
* I et TV-intervju gjort i forbindelse med denne filmen uttrykker Arve Opsahl at den største skepsisen til å lage nok en Olsenbanden-film kom fra flere av skuespillerne - særlig ham selv. Han begrunnet det med hvordan Egon Olsen var blitt en rolle knyttet så sterkt opp til ham som skuespiller at han ikke lenger kunne ta andre roller (og heller ikke fikk andre roller) uten at folk så på ham som Egon Olsen. Han skulle imidlertid ti år senere lykkes i å skape en ny ikonisk karakter med Henry i *[[Mot i brøstet]]*. I et intervju gjort i den forbindelse uttalte han at «For mitt vedkomne er Egon Olsen død. Men Henry han lever». 
* Dette er siste gang Carsten Byhring, Sverre Wilberg og Ove Verner Hansen opptrer i en norsk Olsenbanden-film. Byhring og Wilberg døde før siste film i serien kom i 1999, mens Hansen ikke hadde en rolle i den.
* Sikkerhetssjefen på Munch-museet, spilt av Knut Lystad, refererer til et kupp som tidligere var gjort hvor en «gjeng» satte et fotografi av rommet foran linsen på overvåkningskameraet mens de gjennomførte det. Dette er en referanse til den forrige filmen i serien – *[[Olsenbandens aller siste kupp]]* – hvor banden nettopp gjør dette når de tømmer et pengeskap.

## Referanser


## Eksterne lenker
*
Ted Ligety

**Ted Ligety** (født 31. august 1984) er en amerikansk tidligere alpinist. Han har fem VM-gull og to OL-gull.

## Karriere
Ligety debuterte i verdenscupen 22. november 2003 i Park City og fikk sin første pallplassering i et slalåmrenn i Beaver Creek 4. desember 2005. I 2004 fikk han sølv i slalåm under junior-VM i Maribor, Slovenia.

Han tok gull i den alpine kombinasjonen under OL 2006 i Torino, foran Ivica Kostelić og Rainer Schönfelder. Under VM 2009 i Val-d’Isère tok han bronse i storslalåm etter Carlo Janka og Benjamin Raich. I VM i alpint 2011 vant han gull i storslalåm.

I VM i alpint 2013 tok han tre gull, i super-G, superkombinasjon og storslalåm. Ligety er dermed én av fem mannlige alpinister som har vunnet tre eller flere gull i samme VM. De andre er Émile Allais (1937), Stein Eriksen (1954), Toni Sailer (1956 og 1958) og Jean Claude Killy (1968).

I OL 2014 i Sotsji tok han sitt andre OL-gull da han gikk til topps i storslalåm foran Steve Missillier og Alexis Pinturault.

I VM i alpint 2015 i Beaver Creek tok han sitt tredje VM-gull i storslalåm på rad, og sitt femte VM-gull totalt.

I sesongene 2007/2008, 2009/2010, 2010/2011, 2012/13 og 2013/14 vant han storslalåmcupen sammenlagt.

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
* 
*
Lydia Wideman

**Lydia Wideman** (1920–2019) var en finsk langrennsløper. Hun ble den første gullvinneren i et olympisk kvinnelangrenn da hun gikk til topps på 10 kilometer i OL i 1952 i Oslo.

## Referanser


## Eksterne lenker
*
Olsenbanden og Dynamitt-Harry mot nye høyder

***Olsenbanden og Dynamitt-Harry mot nye høyder*** er den tiende filmen i den norske serien om Olsenbanden. Filmen hadde premiere 7. september 1979 og er regissert av Knut Bohwim. Dette er et norsk originalmanus, med detaljer fra den danske filmen "Olsen-banden går i krig".

## Handling
Finansmegler Brock-Larsen var tidligere en høyt betrodd medarbeider i Oljedirektoratet. Nå er han ute etter en mikrofilm med opplysninger om nye oljeforekomster i Nordsjøen. Disse planlegger han å selge til et tysk storkonsern for 100 millioner tyske mark. Politiet har fått kjennskap til saken og henter kriminalbetjent Hermansen tilbake fra stallen hvor han ble plassert i forrige film. Egon Olsen kjenner også til saken og sammen med kumpanene Benny og Kjell får han, etter mange bestrebelser og komplikasjoner, tak i filmen. Kriminalbetjent Hermansens og Olsenbandens veier krysses atter en gang, og på toppen av det hele; Dynamittharry går i luften som helikopterpilot!

## Rolleliste

## Trivia
* I en situasjon i denne filmen bytter banden om på hatter og rekkefølge. Det ender med at Kjell ifører seg Egons hatt og sigar, Egon ifører seg Bennys hatt og lommetørkle og Benny ifører seg Kjells briller, hatt og veske. I castingprosessen til den aller første Olsenbanden-filmen var Knut Bowhims opprinnelige tanke at det var Carsten Byhring som skulle spille Egon. Her får vi en kort smakebit på hvordan det i så fall ville sett ut.

## Eksterne lenker
*
Tore Lie

**Tore Lie** (født 1964) er en norsk eiendomsutvikler og tidligere milliardær. Lie hadde flere gode år på begynnelsen av 2000-tallet, men mesteparten av hans formue gikk så tapt under finanskrisen.

Lie er eneeier av og daglig leder i eiendomsutviklingsselskapet Otium, men selskapet er nå i praksis kontrollert av kreditorene. Gjennom Otium eier han blant annet 50 prosent av Bryne stadion og Røldal skisenter. Lie og Otium var hovedsponsor for Bryne Fotballklubb i perioden 2006–2008. I 2005 var Lie involvert i 50 selskaper, og eide  kvadratmeter næringseiendommer i Oslo og Stavanger og 100 utleieleiligheter i Stavanger.  Han startet senere utbyggingsprosjektet Røldal Alpingrend, med over 120 prosjekterte boenheter.

Lie er bosatt i Stavanger, men kommer opprinnelig fra Bryne, et tettsted fire mil sør for Stavanger. Selskapet Otium Finans er et heleid datterselskap av Otium-konsernet i Stavanger. 

Da Fred Anton Ingebrigtsen ble siktet for innsidehandel i Acta måtte storaksjonæren Tore Lie selge seg ned i det kriserammede selskapet. Men ifølge Dagens Næringsliv gikk Lie og de tre andre lokale investorene Ståle Kyllingstad, Arvid Høiland og Roar Høiland (de to sistnevnte er far og sønn) inn med 70 millioner kroner for å redde Ingebrigtsen fra konkurs.

## Referanser
Flatraket

**Flatraket** er en liten kystbygd i Stad kommune i Vestland fylke (tidligere Selje kommune i Sogn og Fjordane, Nordfjord-regionen). Siden 2024 er stedet klassifisert som tettsted. Bygdens nærmeste tettsteder er Måløy (16&nbsp;km) og Selje (30&nbsp;km). Fra bygden har man utsikt mot Stad (Stadlandet), Sildagapet, øya Silda, Skongenes og det åpne hav.

## Næringsliv
Tradisjonelt har fiske og landbruk vært sentrale næringsveier for Flatraket. Bygdens største arbeidsplass er AS Fiskevegn. Det finnes også en dagligvarebutikk på Flatraket.

## Skole og barnehage
Flatraket har egen skole som har ca. 40 elever, og i tillegg ca. 10 SFO-plasser. Bygden har og barnehage, som ble åpnet i januar 1988, og som har ca. 30 barnehageplasser. Ved starten av 2021 bodde det 326 personer i Flatraket grunnkrets.

## Idrett og friluftsliv
Bygden Flatraket har ballbinge, fotballbane (Naustteigen stadion) med forholdsvis nytt klubbhus (1992), idrettslag med ulike idrettsgreiner, noen mindre badestrender samt stort og variert turterreng i fjellet. Godt opparbeidet trimløypa rundt Flatraksdalen er nytt i 2020. Nord i bygden er det en molo med småbåthavn. For båtfolk er det muligheter for å fiske samt for å ta turen over til den idylliske øya Silda.

## Boligfelter
På Flatraket er det tre boligfelt. Det nye boligfeltet på Flatraket ligger omtrent midt i bygda ovenfor gjennomfartsveien (Fv618). Boligfeltet var ferdig tilrettelagt i 2003.

## Geografi og samferdsel
I sommermånedene kan en se solnedgangen ut i havet mellom øya Silda og Nord-Vågsøy dersom været tillater det. I disse månedene går sola i havet ca. 23.45. 
 
Bygdas geografiske plassering i nærheten av Stad og Stadhavet medfører at det innimellom kan være røffe værforhold. Full storm ved Stad merkes også godt på Flatraket. 
 
Småbygder rundt Flatraket (kjøreretning mot Selje, fylkesvei 618):

* Håvik
* Nordpollen
* Kvernevika
* Vetrhus
* Venøy
* Barmsund (hvor det også går ferje over til Barmen)
* Flister
* Rundereim
* Moldestad
* Moldefjorden
* Eide
* Selje

Etter tunnelen ved Gangeskaret i kjøreretning mot Måløy og Nordfjordeid møter man på grendene Straumen og Sørpollen. Rett før Straumen går kommunegrensen mellom Stad kommune og Kinn kommune. Oppe på Almenningsfjellet er det et veikryss hvor man kan ta enten til Måløy eller mot Bryggja og Nordfjordeid (Riksvei 15).

## Referanser


## Eksterne lenker
*Hjartestad: Flatraket - Ein stad i Stad
*Stad kommune
*Flatraket - ei perle ved Stadhavet
*Flatraket - presentasjon av kystbygda
Trondheimsleia

**Trondheimsleia** er havområdet mellom Smøla og Hitra og fastlandet. I sør grenser leia mot Ramsøyfjorden som skiller Smøla fra Hitra og i nord går leia over i utløpet av Trondheimsfjorden ved Agdenes.

Hurtigruten og Kystekspressen mellom Kristiansund og Trondheim trafikkerer Trondheimsleia på langs, mens bilferga mellom Aure og Smøla krysser leia.

Leia er svært dyp, opptil 250 meter på det dypeste, noe som skapte problemer da Hitratunnelen ble prosjektert. Mellom Jøsnøya ved Sandstad på Hitra og Hemnskjel i Snillfjord ble det funnet en terskel som «bare» var 185 meter dyp og her ble tunnelen til slutt bygget med det laveste punktet på 264 meter.

## Se også
* Skipsleia langs norskekysten

## Referanser
Kari Härkönen

**Kari Härkönen** (født 16. juli 1959 i Ristijärvi, Finland) er en tidligere finsk langrennsløper som vant VM-gull på 15 km under VM i Seefeld 1985. Härkönens aktive karriere varte fra 1980 til 1985, og inneholdt også en VM-bronse på stafetten under VM i Oslo 1982. Han fikk også med seg to OL-deltagelser på 15 kilometeren, med 19.-plass i 1980 og 13.-plass i 1984. Begge gangene var Härkönen over minuttet bak vinneren.

## Treg begynnelse
Härkönen var med på det første offisielle verdenscuprennet som ble arrangert, en 15 km i Reit im Winkl den 9. januar 1982, og ble der nummer 14 Han fikk poeng i ett verdenscupløp til i 1981&ndash;82-sesongen, med 12.-plass under VM i Oslo (som da telte som verdenscup), og endte på en 41.-plass den sesongen. Neste sesong endte Härkönen også på 41.-plass i cupen etter en åttendeplass som best (i Davos i desember 1982), men de to siste sesongene hans ga en gradvis økning. Han ble nummer 27 i totalcupen i 1983&ndash;84-sesongen, og hans siste sesong, 1984&ndash;85, ble også hans beste.

## VM-gull i hans beste sesong
I tillegg til VM-gullet i østerrikske Seefeld ble Härkönen nummer fem på tremila og nummer fire og beste finne på femmila, hans beste plassering på en internasjonal femmil i hans karriere.

I verdenscupen ellers fikk Härkönen en andreplass under 15 kilometeren i Cogne i desember 1984, og til sammen holdt det til en sjuendeplass i verdenscupen denne sesongen, som beste finne &ndash; dog 79 poeng bak verdenscupvinner Gunde Svan. Etter dette deltok ikke Härkönen i flere verdenscuprenn, trass i at han bare var 26 år da han vant VM-gullet. Han gikk imidlertid 15 kilometeren i det finske mesterskapet i 1987, og fikk sølv. I tillegg ble han finsk mester en gang (på tremila i 1983)

## Referanser


## Eksterne lenker
*
Frøyfjorden

**Frøyfjorden** er havområdet mellom Frøya og Hitra i Trøndelag. I vest grenser fjorden mot Ramsøyfjorden og i øst mot den sørlige delen av Frohavet.

Fjorden er ikke dyp, bare vel 100 meter, men med svært løs og dårlig havbunn. Da Frøyatunnelen ble prosjektert og bygget på 90-tallet måtte tunneltraseen endres og hele tunnelen frysestøpes.

## Referanser
Tomas von Brömssen

**Tomas von Brömssen** (født 1943) er en svensk skuespiller.

Han er sønn av kunstneren Birger von Brömssen og hans hustru Elvi f. Tengblad. Brömssen (opprinnelig Bröms) er en adelsslekt fra Livland. Den ble adlet i 1678 og introdusert på Riddarhuset i Stockholm to år senere.

## Utdannelse og karrière

Tomas von Brömssen ble utdannet ved teaterskolen i Malmö. Han ble landskjent i både Sverige og Norge gjennom rollen som skraphandlersønnen Herbert i TV-serien *[[Albert og Herbert]]* med Sten-Åke Cederhök, av denne kalt Hebbelille. 

Brömssen og Cederhök arbeidet sammen i flere revyer, og Brömssen har også hatt stor suksess med egne revyer. I senere år har Tomas von Brömssen gjort mange seriøse rolleportretter både på teater og i dramafilmer.

Norge er et land Brömssen har vært flere ganger i og her gjort suksess med sine mange rolletolkninger og oppsetninger.

## Filmografi (utvalg)
* 1970 – *[[Den magiska cirkeln]]*
* 1977 – *[[Himmel och pannkaka]]*
* 1978 – *[[Bomsalva]]*
* 1984 – *[[Mannen från Mallorca]]*
* 1985 – *[[Rød snø (TV-serie)|Rød snø]]* (TV-serie)
* 1985 – *[[Mitt liv som hund]]*
* 1986 – *[[Pilen Flyttebyrå]]* (TV-serie)
* 1989 – ''1939''
* 1989 – *[[Resan till Melonia]]* (stemme som *Ariel*)
* 1989 – *[[Marerittet]]* (TV-serie)
* 1989 – *[[Vildanden]]* (Fjernsynsteater)
* 1995 – *[[En på miljonen]]*
* 1995 – *[[Lust och fägring stor]]*
* 1996 – *[[Juloratoriet (film)|Juloratoriet]]*
* 1997 – *[[Adam & Eva]]*
* 1998 – *[[Från regnormarnas liv]]* (Fjernsynsteater)
* 1999 – *[[Sofies verden]]*
* 2000 – *[[Hundhotellet. En mystisk historia]]* (stemme som *hotellportiern*)
* 2002 – *[[Himmelen kan vente (Fleksnes)|Himmelen kan vente]] (Fleksnes)*
* 2005 – *[[Saltön]]* (TV-serie)
* 2005 – *[[Lovisa och Carl Michael]]* (dramafilm i to deler om to dager i ekteparet Bellmans liv)
* 2008 – *Veien til Paradis* (Programleder dokumentar 5 episoder TV2)
* 2009 – *[[Hotel Cæsar]]* (Gjesterolle som Lars Gunnar Skogli)
* 2011 – *[[Kronjuvelene (film)|Kronjuvelene]]*

## Priser (utvalg)
* 1993 – Edvardpriset
* Årets göteborgare 1995
* 1995 – Guldbagge for beste mannlige birolle i filmen *[[Lust och fägring stor]]*
* 2005 – Karl Gerhards Hederspris

## Referanser


## Eksterne lenker
*
Walter Steiner

**Walter Steiner** (født 1951) er en sveitsisk treskjærer og tidligere skihopper. Han vant det aller første verdensmesterskapet i skiflyging i Planica i 1972, og vant en ny VM-tittel i skiflyging i 1977.

Under OL 1972 i Sapporo tok han sølv i storbakkerennet etter den polske overraskelsesmannen Wojciech Fortuna. I 1977 ble han tildelt Holmenkollmedaljen.

Etter at han la opp arbeidet han hos skiprodusenten Kneissl og laget der bredere hoppski som ledende hoppere tok i bruk. På 1980-tallet var han hopptrener i USA og lærte der bort V-stilen før Boklöv slo igjennom med stilen noen år senere. Steiner har bodd mange år i Falun i Sverige der han arbeider som vaktmester i kirken. Hans kone er svensk. Den tyske regissøren Werner Herzog laget i 1974 TV-filmen *Die große Ekstase des Bildschnitzers Steiner* om Walter Steiner. Filmen viser Steiner i aksjon i Planica, Garmisch-Partenkirchen og Oberstdorf.

Steiner argumenterte lenge for at hoppbakkene var uheldig utformet med for bratt unnarenn.

## Referanser


## Eksterne lenker
* 
*
Simon Pegg

**Simon Pegg** (født 14. februar 1970) er en engelsk standup-komiker, manusforfatter og skuespiller.

Pegg er født og oppvokst i Gloucester, og studerte drama på University of Bristol. I 1993 flyttet han til London der han opptrådte som standup-komiker før han slo igjennom som skuespiller i TV-serier som *[[Six Pairs of Pants]]*, *[[Faith in the Future]]*, *[[Big Train]]* og *[[Hippies]]*. I 1995 spilte han inn en episode av *[[Doctor Who]]*, med Christopher Eccleston som Doktoren.

I 1999 skapte og skrev han Channel 4-serien *[[Speisa]]* sammen med Jessica Hynes. For denne rollen ble han nominert til en British Comedy Award for beste mannlige nykommer. Serien gikk over to sesonger, og har senere blitt en kult-hit på DVD. Serien er fylt med referanser til andre filmer og serier, som har blitt Peggs varemerke.

I 2004 skrev Pegg, sammen med Speisa-regissør Edgar Wright, manus til sin første film, *[[Shaun of the Dead]]*. Filmen ble en overraskende suksess, og banet vei for Pegg til større produksjoner. I 2006 dukket Pegg opp i minst tre filmer, blant annet  der han spilte Ethan Hunts (Tom Cruise) sin partner. I tillegg jobbet han sammen med Wright på filmen, *[[Hot Fuzz]]*, som er en politifilm, også den med klare referanser til andre filmer.

Simon Pegg har også oversatt den norske animasjonsfilmen *[[Slipp Jimmy fri]]* til engelsk, og hadde stemmen til Odd i den internasjonale versjonen. Pussig nok hadde den nåværende Doktor Who, David Tennant en av stemmene i filmen.

Pegg giftet seg sommeren 2005 med sin mangeårige kjæreste Maureen McCann.

## Filmer med Simon Pegg
* *[[Istid 6]]* 2027
* **' 2023
* **' 2018
* *[[Absolutely Anything]]* 2015
* *[[The World's End]]* 2013
* *[[Paul (film)|Paul]]* 2011
* **' 2011
* ''[[Star Trek (film)]]'' 2008
* ''[[Hvordan miste venner og legge seg ut med folk]]'' 2008
* ''[[Run, Fat Boy, Run]]'' 2007
* ''[[Hot Fuzz]]'' 2007
* ''[[Slipp Jimmy fri]]'' 2006
* ''[[Big Nothing]]'' 2006
* ''[[The Good Night]]'' 2006
* **' 2006
* *[[Land of the Dead]]* 2005
* *[[The League of Gentlemen's Apocalypse]]* 2005
* *[[Shaun of the Dead]]* 2004
* *[[The Reckoning (2003)|The Reckoning]]* 2003
* *[[24 Hour Party People]]* 2002
* *[[The Parole Officer]]* 2001
* *[[Guest House Paradiso]]* 1999

## TV-serier med Simon Pegg
* *[[Doctor Who]]* 2005
* *[[I Am Not an Animal]]* 2004
* *[[Krigens brorskap]]* 2001
* *[[Hippies (TV-serie)|Hippies]]* 1999
* *[[Speisa]]* 1999
* *[[Big Train]]* 1998
* *[[Is It Bill Bailey?]]* 1998
* *[[We Know Where You Live (TV-serie)|We Know Where You Live]]* 1997
* *[[Faith in the Future]]* 1995
* *[[Asylum (TV-serie fra 1996)|Asylum]]* 1996
* *[[Six Pairs of Pants]]* 1995

## Referanser


## Eksterne lenker
* 
*
Anne Henning

**Anne Elizabeth Henning** (født 6. september 1955 i Raleigh i Nord-Carolina) er en amerikansk tidligere skøyteløper.

Anne Henning satte verdensrekorder på både 500 og  meter i 1971, da hun bare var 15 år gammel. 

Året etter vant hun gull på 500 meter under OL i Sapporo. Hun gikk i par med canadiske Sylvia Burka. Henning hadde første ytre, og på vekslingssiden ble hun hindret av Burka og tapte tid. Hun oppnådde likevel tiden 43,70, som var ny olympisk rekord. Burka ble diskvalifisert, og Henning fikk anledning til å gå på nytt. Hun gikk alene i omløpet, og forbedret rekorden til 43,33.

Anne Henning fikk i tillegg bronsemedalje på  meter. Etter OL-sesongen valgte hun å legge opp som skøyteløper, bare 16 år gammel. Siden har hun arbeidet som lærer i Englewood, Colorado.

## Personlige rekorder

## Referanser




## Eksterne lenker
* 
* 
* 
*  
*  Anne Henning på The National Speedskating Museum and Hall of Fame
Middelklasse

**Middelklasse** er et historisk begrep som betegner et samfunnslag mellom overklasse og arbeiderklasse. Som et sosiologisk begrep som særlig økonomisk brukes om en samfunnsklasse mellom underklassen og overklassen. I likhet med underklassen er middelklassen vanligvis lønnsmottakere, og de eier ikke produksjonsmidler eller betydelig kapital.

## Historie
Begrepet middelklasse stammer fra 1700-tallets Frankrike, der den såkalte tredjestandens motsetningsforhold til konge, adel og geistlighet var en avgjørende drivkraft bak den franske revolusjon i 1789. Middelklassen var også viktige i de innledende fasene av den russiske revolusjon. Middelklassen spilte en vesentlig rolle for utviklingen av bystater i Europa. Den industrielle revolusjon førte til et oppsving for middelklassen, fulgt av arbeiderklassens vekst og påfølgende klassekamp.

Middelklassen i Norge er ikke helt som middelklassen i andre europeiske land. Historisk har den hatt liten politisk og sosial innflytelse sammenlignet med arbeiderklassen. I ordet «middel» antyder det at det er mellom noe. I motsetning til mange steder i Europa, der denne mellomkategorien er i forhold til aristokratiet på den ene siden og allmuen på den andre, var situasjonen annerledes i Norge. Eksempelvis i England kunne søkkrike industriherrer oppfatte seg som «middelklasse» ettersom det fantes en sterk adel. Det norske innholdet av begrep om middelklassen er derfor mer likt det engelskmennene ville kalt «lower middle class», lavere middelklasse. I henhold til en undersøkelse gjort av tidsskriftet ''Minerva'' i 2009, er det mer enn to av tre nordmenn mener de tilhører middelklassen. Selv et flertall av ufaglærte arbeidere og de med lav inntekt foretrekker nå å plassere seg i middelklassen.

Det er vanlig å skille mellom lavere middelklasse og øvre middelklasse, men en undersøkelse presentert i *[[Tidsskrift for samfunnsforskning]]* i 2007 tyder på at den høyt utdannede middelklassen i Norge både er, og legitimerer seg som, «folkelig». De er ikke spesielt opptatt av å skape seg en egen kulturell identitet.

## Referanser


## Eksterne lenker
* «Flere blir middelklasse», historisk utvikling i Norge, *Norgeshistorie.no*
Criminal Minds

***Criminal Minds*** er en amerikansk krim- og thrillerserie som ble sendt på CBS fra 2005 til 2020. Serien omhandler etterforskningsenheten Behavioral Analysis Unit ved FBI, som rykker ut ved spesielt alvorlige forbrytelser for å bistå lokale etterforskere med å utarbeide en profil av gjerningspersonen.

Etterforskningsgruppen består av avdelingssjefen Aaron Hotchner (Thomas Gibson); FBIs ledende psykoanalytiker, David Rossi (Joe Mantegna); en ekspert på tvangslidelser, Derek Morgan (Shemar Moore); et geni med fotografisk hukommelse, dr.&nbsp;Spencer Reid (Matthew Gray Gubler); Jennifer «JJ» Jareau (A.J. Cook) og «Alex Blake» (Jeanne Tripplehorn), spesialist i lingvistikk. En tidligere sedelighetsetterforsker, Elle Greenaway (Lola Glaudini). David Rossi (Joe Mantegna ) erstattet Jason Gideon (Mandy Patinkin) etter at han valgte å forlate avdelingen. Emily Prentiss (Paget Brewster) ble i sesong 8 erstattet av «Alex Blake».
I sesong 6 ble rollefiguren Jennifer «JJ» Jareau erstattet av Ashley Seaver (Rachel Nichols), som senere forlot serien fordi JJ returnerte for fullt i sesong 7.

En spin-off-serie kalt *[[Criminal Minds: Suspect Behavior]]* ble lansert i 2011, med en rolleliste bestående av blant andre Forest Whitaker, Janeane Garofalo og Kirsten Vangsness. 

*[[Criminal Minds: Beyond Borders]]* er en annen *[[spin-off]]*, og seriens pilotepisode ble sendt i sendetiden til *Criminal Minds* 8. april 2015.

## ''Unsub''
I serien gjengår begrepet *unsub* som slang for **''Un**known **Sub**ject of an Investigation*, eller den ukjente i etterforskningen.

== Episoder ==
:*Se Liste over Criminal Minds-episoder''

## Roller
*Mandy Patinkin - Jason Gideon (sesong 1 – sesong 3)
*Thomas Gibson - Aaron Hotchner (sesong 1–12)
*Shemar Moore - Derek Morgan (sesong 1 – sesong 11)
*Matthew Gray Gubler - Dr. Spencer Reid (sesong 1 – )
*A.J. Cook - Jennifer «JJ» Jareau (sesong 1 – )
*Lola Glaudini - Elle Greenaway (sesong 1 – sesong 2)
*Kirsten Vangsness - Penelope Garcia (sesong 1 – )
*Paget Brewster - Emily Prentiss (sesong 2 – sesong 7, sesong 12 -)
*Joe Mantegna - David Rossi (sesong 3 – )
*Rachel Nichols - Ashley Seaver (sesong 6)
*Jeanne Tripplehorn - Alex Blake (sesong 8 - )

## Referanser


## Eksterne lenker
*
Beinta Broberg

**Bente Christine Pedersen Broberg** (født ca. 1667, død 15. februar 1752), kalt **Beinta Broberg**, er den historiske personen bak Jørgen-Frantz Jacobsens roman *Barbara* og dermed en av de mest kjente og beryktede kvinner fra Færøyene. «Barbara» er også kjent fra den danske filmen *[[Barbara (film)|Barbara]]* fra 1997, med norske Anneke von der Lippe i hovedrollen.

Beinta er født omkring år 1667 i Tórshavn på Færøyene som datter av sorenskriver Peder Sørensen Broberg (død 1695) og Birgitte Marie Jensdatter Bøgvad (død 1715). Begge foreldrene var fra Danmark og tilhørte den danske embetsklassen på Færøyene. 

Beinta ble gift tre ganger:
# Gift ca. 1695 med sogneprest Jonas Jonasen (ca. 1660–ca. 1700). Han kom fra Danmark, og var prest på Viðareiði på Norðoyar.
# Gift ca. 1702 med sogneprest Niels Gregersen Aagaard, (1672–18. april 1706). Da han kom fra Danmark til Færøyene flyttet han med Beinta til Miðvágur på Vágar hvor han ble prest.
# Gift ca. 1706 med sogneprest Peder Ditlevsen Arhboe, (23. november 1675–7. januar 1756), etterfølger som prest på Vágar. I 1718 ble han fradømt sitt embete på grunn av stridigheter med lokalbefolkningen.

Hun fikk en sønn; Frederik, og tre døtre, hvor man kun kjenner navnet på den ene; Christine Mari.

I sagnet blir Beinta kalt for *Illa Beinta* («onde Bente») fordi hun ble betraktet som ansvarlig for at hennes to første ektemenn dør og for at hennes tredje blir sinnssyk. Det ble sagt at hun behandlet sine underordnede dårlig, og det ble spredt rykter om at hun drev med trolldom. Samtidens kilder belyser hennes liv utelukkende indirekte, og gir ikke noen holdepunkter for at hun aktivt skal ha medvirket i begivenhetene omkring hennes tre ektemenns sykdom og død.

## I kunsten
* I 1927 utkom Hans A. Djurhuus' novelle *Beinta* som skildrer henne som en ulykkelig kvinne som bidrar til ektemennenes ulykker uten egentlig å være direkte ansvarlig for dem.
* I 1939 utkom Jørgen-Frantz Jacobsens berømt roman *Barbara* som skildrer hennes møte og samliv med sin siste ektemann. Her tolkes hun som et naturbarn som lever ut sine følelser uten skyld i den sorg som hun volder sine medmennesker.
* Den 28. september 1997 hadde Nils Malmros' film *Barbara* etter Jacobsens roman urpremière i Nordens hus i Tórshavn. Inntil midten av oktober hadde 10&nbsp;000 færøyinger sett filmen. Allerede før uroppførelsen ble 7&nbsp;000 billetter solgt &ndash; blant en befolkning på omkring 45&nbsp;000 totalt.

## Trivia
Den 30. juli 2005 nådde to nordmenn Færøyene i en færing som var gitt navnet *Barbara* etter romanfiguren. De hadde rodd hele veien fra Ulsteinvik i Møre og Romsdal fylke til Porkeri. Se forøvrig Barbara (robåt).

## Referanser
OnRelay

**OnRelay** er et firma grunnlagt i 2000 av blant andre Ivar Plahte og Marie Wold.

Selskapet utvikler og selger produkter og tjenester innen VoIP (Voice over Internet Protocol). Det mest kjente produktet er MBX som er en sømløs kobling mellom PBX/PABX og mobiltelefon som medfører store økonomiske besparelser (typisk rundt 40%) for mobilutgifter gjennom intelligente løsninger.

Selskapet har hatt hovedkvarter utenfor London i England men har flyttet hovedkontoret til San Francisco, USA. Selskapet har også kontor i Oslo i Norge.

Utviklingsstaben har en stor del av norske medarbeidere, og har delvis bakgrunn fra Ivar Plahte's banebrytende arbeid innen Telenor Nextel hvor flere av verdens første kommersielle VoIP-tjenester ble lansert av Plahtes «telekom over IP»-enhet.

Selskapet samarbeider blant annet med Nokia, Cisco, IBM, Avaya, Siemens AG og andre med utvikling og salg av selskapets produkter.

## Eksterne lenker

* OnRelay sin offisielle hjemmeside
* OnRelay sin ledelse og bakgrunn
* VON Europe 2006, hvor Ivar Plahte holder presentasjon om emnet IP-TV
* OnRelay investorpresentasjon, Ariadne Capital Journal
* OnRelay investornotat, GEIF
Ramsøyfjorden

**Ramsøyfjorden** er havområdet som ligger mellom Smøla i Møre og Romsdal og Hitra i Trøndelag. Fjorden starter i Trondheimsleia, og slutter ute i Norskehavet, omtrent der Frøyfjorden starter, nordvest for Hitra.

## Referanser
Schouwen-Duiveland

**Schouwen-Duiveland** er en kommune og øy i den nederlandske provinsen Zeeland. Øyen har to veiforbindelser via fylkesveiene *N57* og *N59* med Noord-Beveland i Zeeland og Goeree-Overflakkee i provinsen Zuid-Holland. Med Goeree-Overflakkee via Brouwersdemningen og Grevelingendemningen, og med Noord-Beveland via Oosterscheldekering og Zeelandbroen. Demningene faller under Deltaprosjektet (ned. *Deltawerken*). 

Til kommunen hører byene og tettstedene Brijdorpe, Brouwershaven, Bruinisse, Burgh, Burghsluis, Dreischor, Elkerzee, Ellemeet, Haamstede, Kerkwerve, Looperskapelle, Moriaanshoofd, Nieuwerkerk, Nieuwerkerke, Noordgouwe, Noordwelle, Oosterland, Ouwerkerk, Renesse, Scharendijke, Schuddebeurs, Serooskerke, Sirjansland, Westenschouwen, Zierikzee (rådhus) og Zonnemaire. 

Denne øyen var opprinnelig fire mindre øyer, Schouwen, Duiveland, Dreischor og Bommenede. Disse har i tidens løp smeltet sammen etter at man har bygget diker og pumpet bort vannet ved hjalp av vindmøller (ned. *inpolderen*).

Det administrative senteret Zierikzee var frem til 1995 en selvstendig by. Zierikzee fikk byrettigheter i 1248 og var i  middelalderen kjent utenfor Zeeland. Ved kysten ligger Renesse og Westerschouwen som er populære turistmål, spesielt for tyskere fra Nordrhein-Westfalen.

## Se også
* Sint Jacobus kirke
* Jan van Renesse

## Referanser


## Eksterne lenker
* 
* Grunnleggende informasjon om Schouwen-Duiveland
* Kart  (på nederlandsk)
Kapelle (Nederland)

**Kapelle** er en kommune på øyen Zuid-Beveland i den nederlandske provinsen Zeeland. Til kommunen hører tettstedene Kapelle, Biezelinge, Schore, Eversdijk og Wemeldinge, av disse er Kapelle det største. Riksvei *A58* og jernbanelinjen *[[Zeeuwse linje|Vlissingen-Roosendaal]]* (Stasjon Kapelle-Biezelinge) er hovedtrafikkårene til Kapelle.

## Severdigheter
### De hervormde kerk
Kirken brukes av den nederlandske statskirken (ned. *Nederlands Hervormde Kerk*). Den eldste delen, koret,  regnes å være fra rundt 1300, mens skipet ble bygget i 1427 og ble forhøyd rundt 1480. Sakristiet ble føyd til rundt 1400, nordkoret i det 15. århundre og gravkapellet i det 16. århundre. Tårnet fra det 14. århundre er uvanlig, det har et mindre tårn i hvert av sine fire hjørner. Også noe av inventaret er verd å nevne, for eksempel prekestolen fra 1600 og dåpshekken fra det 17. århundre.

### Den Franske militærkirkegården
16. mai 1940 fant harde kamper mellom tyske og franske motoriserte enheter sted ved Kapelle, de franske troppene hadde kommet Nederland til unnsetning da tyskerne angrep. 17. mai 1940 ble 65 franske soldater begravet her av Kapelles innbyggere.
Etter den andre verdenskrigen ble alle franske døde flyttet hit og begravet (på nytt). 16. mai 1950 ble kirkegården offisielt tatt i bruk. Totalt er 217 franske soldater begravet her, sammen med 20 marokkanske soldater som døde mens de tjenestegjorde i den franske hæren og en belgisk soldat.

## Født i Kapelle
* Annie M.G. Schmidt (20. mai 1911 – 21. mai 1995), barnebokforfatter
* Jan Peter Balkenende (7. mai 1956) – nederlandsk politiker, født i Biezelinge

## Referanser


## Eksterne lenker
* 
* Grunnleggende informasjon om Kapelle (på nederlandsk)
* Kart
Catwoman

***Catwoman*** er en film regissert av Pitof og lansert av Warner Brothers den 19. juli 2004. Filmen ble tilpasset filmlerretet av John D. Brancato, Michael Ferris og John Rogers fra en historie av Theresa Rebeck, Brancato og Ferris.

Filmen handler om Catwoman, opprinnelig en bifigur fra tegneseriene om Batman, som siden fikk sin egen tegneserie.

## Handling
«Patience Phillips» (Halle Berry) er en sky kvinne som arbeider for et kosmetikkfirma. Hun blir drept fordi hun overhører sin sjefs onde planer om å selge defekte skjønnhetsprodukter. Etter å ha blitt drept, våkner hun opp som «kattekvinnen», en kriger med en katts styrke, som jager gjennom natten på jakt etter rettferdighet.

## Mottakelse
*Catwoman* ble dårlig mottatt, både av kritikere og i kinosalene. Filmen ble nominert til syv Razziepriser under den 25. Razzie-utdelingen, og opptrådte siden på listen over Roger Eberts mest forhatte filmer. Den vant Razzies for «Verste film», «verste skuespillerinne», «verste regissør» og «verste manus». Halle Berry mottok prisen for «verste skuespillerinne» personlig, unnskyldte seg for filmen, og snakket åpent i intervjuer om sitt syn på filmens problemer.

Filmen startet en debatt blant tegneseriefans på grunn av at en mørkhudet skuespillerinne fikk rollen som en figur som i lengre tid har blitt ansett som hvit (selv om det skal bemerkes at «kattekvinnen» ble spilt av den mørke skuespillerinnen Eartha Kitt i TV-serien ''Batman''). Denne debatten stilnet imidlertid da det ble kjent at Halle Berry ikke skulle spille «Selina Kyle», den opprinnelige kattekvinnen, men en kvinne ved navn «Patience Phillips», som arbeider for et kosmetikkfirma i begynnelsen av filmen.

## Rolleliste

## Referanser


## Eksterne lenker
* 
*